امریکا قوشمه ایالتلری نینگ کالیفرنیا ایالتیده دوام ایتیاتگن اورمان یانغین لریده 8 کیشی یوقالدی.
کالیفرنیا ایالتیده تقریباً 3 هفته دن بیری دوام ایتیاتگن اورمان یانغین لری, بعضی مسکونی منطقه لر گه هم تاثیر قالدیررایکن, آفت نینگ خساره سی هم آغیرله شیب بارماقده.
"ایالت تاریخیده گی اینگ کتته 3- یانغین" اوله راق معلوم قیلینگن و "دیکسی" دیب ناملنگن یانغین لرده کمیده 8 کیشی نینگ یوقالگن لیگی نی بیلدیرگن پلماس منطقه سی مسئول لری, یوقالگن کیشی لرنی تاپیش اوچون سعی و حرکت لرنینگ دوام ایتیاتگن لیگی نی ایسله تیب اوتدی.
بیر مینگ 8 یوز کیلومتر مربع دن آرتیق بیر ساحه نینگ یانگن لیگی نی معلوم قیلگن مسئول لر, حاضرگی کون گه قدر 21 یانغین نینگ اوچیریلگن لیگی و هوا شرایطی نینگ یاردمی بیلن بیر نیچه کون مابینیده ینه ده کوپراق یانغین نینگ اوچیریله دیگن لیگی نی بیلدیردی.
امریکا قوشمه ایالتلری ملی اداره لر ارا یانغین مرکزی, جاری ییل نینگ باشیدن بیری اولکه ده یوز بیرگن 37 یانغین حادثه سیده 1,5 میلیون جریب دن آرتیق ساحه نینگ یانگن لیگی نی معلوم قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
